Uudenmaan vaalipiiri

Uudenmaan vaalipiiri on yksi Suomen eduskuntavaalien kolmestatoista vaalipiiristä. Aikaisemmin eduskuntavaalipiireissä käytiin myös tasavallan presidentin valitsijamiesvaalit ennen suoraan kansanvaaliin siirtymistä 1994. Nykyään presidentinvaaleissa vaalipiirejä käytetään vain vaalien tekniseen toimittamiseen. Vaalipiiristä valittiin vuoden 2019 vaaleissa 200:sta kansanedustajasta 36. Uudenmaan vaalipiiri käsittää Uudenmaan maakunnan pois lukien Helsingin kaupungin, joka on oma vaalipiirinsä. Vaalipiiri on äänestäjämäärältään Suomen suurin ja sen äänikynnys (noin 2,9 %) on huomattavasti alhaisempi kuin muissa vaalipiireissä. Matalasta äänikynnyksestä johtuen Uudenmaan vaalipiiristä on pienillä ryhmillä parhaat mahdollisuudet saada ehdokas valituksi. Uudenmaan vaalipiirilautakunnan kokouspaikka sijaitsee Helsingissä, vaikka tämä ei itse vaalipiiriin kuulukaan.

Uudenmaan vaalipiirin aikaisempi nimi oli Uudenmaan läänin vaalipiiri. Helsingin vaalipiiri erotettiin Uudenmaan läänin vaalipiiristä vuonna 1952.

Vaalipiiriin kuuluvat Askola, Espoo, Hanko, Hyvinkää, Inkoo, Järvenpää, Karkkila, Kauniainen, Kerava, Kirkkonummi, Lapinjärvi, Lohja, Loviisa, Myrskylä, Mäntsälä, Nurmijärvi, Pornainen, Porvoo, Pukkila, Raasepori, Sipoo, Siuntio, Tuusula, Vantaa ja Vihti.

Vaalipiirin entisiä kuntia ovat Bromarv, Degerby, Haaga, Huopalahti, Hyvinkään maalaiskunta, Karjaa, Karjaan maalaiskunta, Karjalohja, Kulosaari, Liljendal, Lohjan kunta, Nummi, Nummi-Pusula, Oulunkylä, Pernaja, Pohja, Porvoon maalaiskunta, Pusula, Pyhäjärvi Ul, Ruotsinpyhtää, Sammatti, Snappertuna, Tammisaaren maalaiskunta, Tammisaari ja Tenhola.

Historia

Uudenmaan vaalipiiri on ollut olemassa jo ensimmäisistä eduskuntavaaleista 1907 lähtien. Vuonna 1949 Kymen lääniin ja siten Kymen läänin vaalipiiriin liitettiin Uudenmaan läänistä Anjalan, Elimäen, Iitin, Jaalan ja Kuusankosken kunnat.

Uudenmaan läänin vaalipiirin kasvettua suhteettoman suureksi (siitä valittiin 1951 vaaleissa 33 edustajaa), siitä erotettiin 1952 Helsingin kaupunki, josta muodostettiin oma vaalipiirinsä. Tämän seurauksena Uudenmaan vaalipiiri menetti yli puolet edustajapaikoistaan. Vuoden 2003 vaaleissa siirryttiin noudattamaan maakuntajakoon perustuvaa vaalipiirijakoa, jolloin Artjärvi ja Orimattila siirtyivät Päijät-Hämeen maakuntaan liittymisen myötä Uudenmaan vaalipiiristä Hämeen vaalipiiriin. Huolimatta muutoksista Uudenmaan vaalipiirin kansanedustajaluku kasvaa muuttoliikkeestä johtuen ja vaalipiirin mahdollisesta jakamisesta on keskusteltu.

Uudenmaan vaalipiiri on ollut vuosina 1907–1951 ja vuodesta 1975 kansanedustajamäärältään suurin vaalipiiri. Sen jälkeen, kun Helsinki erotettiin omaksi vaalipiirikseen, on Uudenmaan vaalipiirin paikkamäärä kasvanut 1–2 paikkaa jokaisissa eduskuntavaaleissa vuoden 2011 vaaleihin saakka. Suurin kasvu, 3 paikkaa, oli vuonna 1975. Vuoden 2007 eduskuntavaaleissa Uudenmaan vaalipiiristä valittavien kansanedustajien määrä lisääntyi 33:sta 34:ään, paikka poistui Pohjois-Karjalan vaalipiiristä. Vuoden 2011 eduskuntavaaleissa paikkamäärä kasvoi 35:een, paikka poistui Pohjois-Savon vaalipiiristä.

Puolueiden kannatus

Suurin puolue 2010-luvun vaaleissa on ollut Kokoomus, joka on pitänyt valtaa Espoossa ja Helsingissä. Toiseksi suurimman puolueen asemasta ovat kilpailleet SDP sekä Perussuomalaiset, joita kannatetaan esimerkiksi Vantaalla ja Keski-Uudellamaalla. Vihreiden kannatus keskittyy pääkaupunkiseudulle sekä suurempiin kehyskuntiin, puolue oli Helsingin suurin vuoden 2019 eduskuntavaaleissa sekä europarlamenttivaaleissa. Karkkila on Vasemmistoliiton uskollisimpia paikkakuntia. 

RKP:lle Uudenmaan vaalipiiri on puolueen tärkeintä kannatusaluetta Vaasan ja Varsinais-Suomen vaalipiirien ohella. Sen kannatus on vahvaa ruotsinkielisillä rannikkoalueilla; etenkin Kirkkonummen seudulla, Raaseporissa, Kauniaisissa sekä entisellä Itä-Uudellamaalla.

Nykyiset kansanedustajat 
 Anders Adlercreutz (RKP)
 Hussein al-Taee (SDP)
 Thomas Blomqvist (RKP)
 Tiina Elo (Vihr.)
 Maria Guzenina (SDP)
 Timo Harakka (SDP)
 Hjallis Harkimo (Liike Nyt)
 Inka Hopsu (Vihr.)
 Saara Hyrkkö (Vihr.)
 Arja Juvonen (PS)
 Antti Kaikkonen (Kesk.)
 Pia Kauma (Kok.)
 Pihla Keto-Huovinen (Kok.)
 Kimmo Kiljunen (SDP)
 Ari Koponen (PS)
 Noora Koponen (Vihr.)
 Johan Kvarnström (SDP)
 Mia Laiho (Kok.)
 Antero Laukkanen (KD)
 Elina Valtonen (Kok.)
 Antti Lindtman (SDP)
 Pia Lohikoski (Vas.)
 Leena Meri (PS)
 Sari Multala (Kok.)
 Kai Mykkänen (Kok.)
 Mika Niikko (PS)
 Pirkka-Pekka Petelius (Vihr.)
 Riikka Purra (PS)
 Veronica Rehn-Kivi (RKP)
 Antti Rinne (SDP)
 Jussi Saramo (Vas.)
 Ruut Sjöblom (Kok.)
 Riikka Slunga-Poutsalo (PS)
 Kari Tolvanen (Kok.)
 Matti Vanhanen (Kesk.)
 Heikki Vestman (Kok.)

Vaalipiirin kotimaan äänestysaktiivisuus vuoden 2019 eduskuntavaaleissa oli 73,3 %.

Aikaisempia kansanedustajia
 Eero Akaan-Penttilä (Kok.) 1999–2011
 Pirjo Ala-Kapee (SDP) 1979–1989
 Claes Andersson (Vas) 1987–1998, 2007–2008
 Matti Aura (Kok.) 1995–1999
 Anne Berner (Kesk.) 2015–2019
 Ilkka-Christian Björklund (SKDL) 1979–1982
 Ernst von Born (RKP) 1919–1954
 Tuija Brax (Vihr.) 1995–2015
 Kaj Bärlund (SDP) 1979–1991
 Kaarina Dromberg (Kok.) 1983–2007
 Simon Elo (PS, Sin.) 2015–2019
 Rainer Erlund (RKP, sit.) 1999–2000
 Karl-August Fagerholm (SDP) 1930–1966
 Maarit Feldt-Ranta (SDP) 2007–2019
 Merikukka Forsius (Vihr., Kok.) 1999–2011
 Christina Gestrin (RKP) 2000–2015
 Carl Haglund (RKP) 2015–2016
 Leena Harkimo (Kok.) 1999–2015
 Klaus Hellberg (SDP) 1995–2007
 Veikko Helle (SDP) 1948–1983
 Elsi Hetemäki-Olander (Kok.) 1970–1991
 Tuulikki Hämäläinen (SDP) 1983–1999
 Sven Högström (RKP) 1954–1966
 Lauri Ihalainen (SDP) 2011–2015
 Mikael Jungner (SDP) 2011–2015
 Johanna Jurva (PS) 2011–2015
 Jouko Jääskeläinen (KD) 1991–2003, 2011–2015)
 Pietari Jääskeläinen (PS) 2009–2015
 Osmo Kaipainen (SDP) 1970–1975
 Antti Kalliomäki (SDP), 1983–2011
 Minna Karhunen (Kok.) 1991–1999
 Johanna Karimäki (Vihr.) 2007–2019
 Tanja Karpela (Kesk.) 1999–2011
 Jyrki Kasvi (Vihr.) 2003–2011, 2015–2019
 Ville Komsi (Vihr.) 1983–1987
 Risto Kuisma (SDP, Remonttiryhmä) 1995–2007
 Magnus Kull (RKP) 1966–1970
 Hertta Kuusinen (SKDL) 1945–1972
 Merja Kuusisto (SDP) 2007–2015
 Jaakko Laakso (Vas) 1991–2011
 Sanna Lauslahti (Kok.) 2007–2018
 Eero Lehti (Kok.) 2007–2019
 Henrik Lax (RKP) 1987–2007
 Paula Lehtomäki (Kesk.) 2011–2015
 Lars Lindeman (SDP) 1958–1976
 Bertel Lindh (RKP) 1953–1966
 Matti Louekoski (SDP) 1976–1979, 1983–1996
 Leena Luhtanen (SDP) 1995–2007
 Sinikka Luja-Penttilä (SDP) 1966–1983
 Hanna Markkula-Kivisilta (Kok.) 1991–2003
 Markku Markkula (Kok.) 1995–2003
 Marjo Matikainen-Kallström (Kok.) 2004–2015
 Matti Mattila (ML, Kesk.) 1954–1975
 Rauha-Maria Mertjärvi (Vihr.) 1998–2003
 Outi Mäkelä (Kok.) 2007–2018
 Tapani Mäkinen (Kok.) 2007–2015
 Tero Mölsä (Kesk.) 1991–2003
 Jussi Niinistö (PS, Sin.) 2011–2019
 Sauli Niinistö (Kok.) 2007–2011
 Paavo Nikula (Vihr.) 1991–1998
 Juho Niukkanen (ML) 1917–1933, 1936–1954
 Mikaela Nylander (RKP) 2003–2019
 Saara-Maria Paakkinen (Kok.) 1979–1994
 Eero Paloheimo (Vihr.) 1987–1995
 Kaarlo Pitsinki (SDP) 1958–1966
 Victor Procopé (RKP) 1958–1962, 1966–1975 
 Riitta Prusti (SDP) 1995–2007
 Kaisa Raatikainen (SDP) 1970–1987
 Elisabeth Rehn (RKP) 1979–1995
 Veera Ruoho (PS, Kok.) 2015–2019
 Pirkko Ruohonen-Lerner (PS) 2007–2015
 Joona Räsänen (SDP) 2015–2019
 Martin Saarikangas (Kok.) 2003–2007
 Matti Saarinen (SDP) 1987–1991, 1995–2015
 Veikko Saarto (SKDL) 1966–1987
 Martta Salmela-Järvinen (SDP, TPSL) 1939–1966
 Bruno Salmiala (IKL) 1933–1945
 Miina Sillanpää (SDP) 1907–1910, 1914–1917, 1919–1933, 1936–1948
 Timo Soini (PS, Sin.) 2003–2009, 2011–2019
 Pär Stenbäck (RKP) 1970–1985
 Alexander Stubb (Kok.) 2011–2017
 Seppo Särkiniemi (Kesk.) 2003–2007, 2010–2011
 Johan Otto Söderhjelm (RKP) 1933–1939, 1944–1951, 1962–1966
 Väinö Tanner (SDP) 1907–1911, 1914–1917, 1919–1927, 1930–1945, 1951–1954, 1958–1962
 Jukka Tarkka (Nuorsuomalaiset) 1995–1999
 Martti Tiuri (Kok.) 1983–2003
 Jani Toivola (Vihr.) 2011–2019
 Pirkko Turpeinen (SKDL) 1983–1987
 Kari Uotila (Vas) 1995–2007, 2008–2019
 Markku Uusipaavalniemi (Kesk., PS) 2007–2011
 Raija Vahasalo (Kok.) 1999–2015, 2018–2019
 Tauno Valo (Kok.) 1979–1991
 Edvard Valpas-Hänninen (SDP) 1907–1918
 Päivi Varpasuo (Kok.) 1985–1995
 Eerikki Viljanen (Kesk.) 2015–2019
 Johannes Virolainen (ML, Kesk.) 1945–1983, 1987–1991
 Paavo Väyrynen (Kesk.) 1991–1995, 1999
 Marjatta Väänänen (Kesk.) 1975–1991
 Henrik Westerlund (RKP) 1966–1995
 Karl Harald Wiik (SDP, Sosialistinen eduskuntaryhmä, SKDL) 1911–1918, 1922–1929, 1933–1941, 1944–1946
 Hella Wuolijoki (SKDL) 1946–1948

Puolueiden paikkamäärät vaalipiirissä

1907–1951

1954–2019

Ääniharavat

Katso myös
 Keskustan Uudenmaan piiri
 Uudenmaan Kokoomus
 Kristillisdemokraattien Uudenmaan piiri
 Uudenmaan Perussuomalaiset
 Uudenmaan Sosialidemokraatit
 Vasemmistoliiton Uudenmaan piirijärjestö
 Uudenmaan Vihreät

Lähteet

Aiheesta muualla
Oikeusministeriö: vaalipiirit 
Eduskunta: Uudenmaan kansanedustajat